Man vs. Wild

Man vs. Wild (), baita Born Survivor: Bear Grylls, Ultimate Survival, Survival Game, edota Erresuma Batuan soilik Bear Grylls deitua () Bear Grylls britainiar abenturazalea protagonistan duen Discovery Channel telebista kateko telesaila bat da.

Bertan Grylls abenturazaleak bere biziraupen ezagutzak erabiliz munduko hainbat lekutako muturreko baldintza, klima eta erliebeei aurre egin beharko die. Saioak bere abentura surrealistei esker mundu osoan ospe handia bereganatu du, batez ere abenturazale eta naturazaleen artean, nahiz eta batzuen ustez saioa iruzurra izan eta egoera asko moldatuak egon.

2012ko martxoaren 13an Bear Grylls abenturazaleak Discovery Channel katearen 2 proiektuetan parte hartzeari uko egitearen ondorioz kaleratua izan zen. Gaur egun, telesailak ordezkoa izango duen, edota behin betiko amaitu den ezezaguna da.

Hego Euskal Herrian Discovery Channel telebista kateak aireratu zuen, Ipar Euskal Herrian aldiz NT1 eta Discovery Channel telebista kateek.

 Denboraldiak 
Telesaioak 7 denboraldi izan ditu:

 Lehen denboraldia: 2006ko martxoaren 10etik 2007ko uztailaren 20ra arte, 15 atal.
 Bigarren denboraldia: 2007ko irailaren 11tik 2008ko ekainaren 6ra arte, 13 atal.
 Hirugarren denboraldia: 2008ko abuztuaren 6tik 2009ko ekainaren 2ra arte, 10 atal.
 Laugarren denboraldia: 2009ko abuztuaren 12tik 2010eko otsailaren 17a arte, 11 atal.
 Bosgarren denboraldia: 2010eko ekainaren 19tik 2010eko irailaren 22ra arte, 7 atal.
 Zazpigarren denboraldia: 2011ko otsailaren 17tik 2011ko martxoaren 24ra, 6 atal.
 Zortzigarren denboraldia: 2011ko uztailaren 11tik 2011ko azaroaren 29ra, 6 atal.

 Kanpo estekak 
 Man vs. Wild telesaioaren webgunea 
 Man vs. Wild telesaioaren IMDBko fitxa irakurgai 

Kategoria:Discovery Channel kateko saioak
Kategoria:Biziraupen telebista saioak
Kategoria:Ameriketako Estatu Batuetako telebista saioak
Kategoria:Entretenimendu-eskandaluak